### 4.     Beslutning om prioritering af anlægsbevillingen til trafiksikkerhedsindsatsen i 2020

**Åbent**

Sagsnr.: 326-2020-9185        J.nr.: 05.00.05           Dokumentnr.:
326-2020-143645

**Sagstype**

Beslutning.

**Resume og sagens baggrund**

På Kommunalbestyrelsens møde den 29. april 2020 forventes
der frigivet en anlægsbevilling

på i alt 4,803 mio. kr. til trafiksikkerhedsindsatser i
2020. Der skal i den forbindelse træffes beslutning om hvordan, anlægsbeløbet
skal prioriteres i 2020. På baggrund af screeningen af indkomne
trafiksikkerhedsforslag fremlægger administrationen sit forslag til
prioritering.

**Indstillinger**

Chefen for Vej, Ejendom og Affald indstiller,

1. at administrationens anbefalinger
   godkendes for trafiksikkerhedsindsatsen i 2020,
2. at administrationens anbefalinger med hensyn til
   prioriteringer for 2021 godkendes, hvis der på et senere tidspunkt
   fremrykkes anlægsbudget for 2021.

**Behandling**

Teknik- og Miljøudvalget.

**Sagsfremstilling**

Proceduren for beslutningen vedrørende prioriteringen af
trafiksikkerhedsindsatsen har de foregående år været, at udvalget først
drøftede de indkomne forslag på et møde inden endelig

beslutning på et af de efterfølgende møder. Af hensyn til
muligheden for hurtigere at kunne

sætte opgaver i gang lægges der i år op til, at udvalget
træffer beslutning om prioritering af

trafiksikkerhedsindsatsen uden forudgående drøftelse.

Administrationen anvender i vurderingen af de indkomne
trafiksikkerhedsforslag et screeningsværktøj, som er baseret på en række temaer
som blandt andet uheld, hastighed, tryghed, skolevej og oversigtsforhold. Målet
med screeningsværktøjet er at vurdere hvert forslags indflydelse på
trafiksikkerheden og for at opnå en ensartethed i vurderingen af de
henvendelser, der indgår omkring trafiksikkerhed.

I Bilag 1 er der vist en samlet liste over alle de
projekter, som er screenet. De projekter, der

er markeret med blå, foreslås prioriteret i 2020.

Med henblik på eventuelt at kunne sætte flere opgaver i gang
i 2020 af hensyn til at kunne fastholde eller øge aktiviteten i den private
sektor er det vurderet hvilke projekter, der kan udføres i 2020 inden for en
eventuelt fremrykket andel af anlægsbudgettet til trafiksikkerhedsindsatsen. De
projekter, som administrationen foreslår prioriteret inden for anlægsbudgettet
i 2021, er markeret med grøn i Bilag 1. Projekterne er endnu ikke nærmere
gennemarbejdet.

På investeringsoversigten er der afsat 5,803 mio. kr. til
trafiksikkerhedsindsatser i 2021. Administrationen foreslår, at der heraf reserveres
2,5 mio. kr. til detailprojektering og udførelse af trafiksikkerhedsprojekter
på [adresse], [adresse] og [adresse] i 2021, efter de forundersøgelser og
vejudskillelser, som foreslås udført i 2020.

Der vil således kunne fremrykkes 3,3 mio. kr. fra 2021.
Disse foreslås prioriteret til detailprojektering og udførelse af konkrete
trafiksikkerhedsindsatser i nærområderne ved de fire skoler, hvor der i 2020
foreslås gennemført en række forundersøgelser. De fire skoler er Høng skole,
[adresse], [adresse] og [adresse]. Se nedenfor.

Hvis det ikke bliver aktuelt at fremrykke anlægsbevillingen
fra 2021, vil projekterne indgå på ny i den politiske prioritering i 2021. Det skal oplyses, at hvis der bliver tale om en fremrykning
af budget 2021, så vil cirka 3,3 mio. kr. af anlægsbudgettet for 2021 være
anvendt, og der vil med det nuværende budget kun være 2,5 mio. kr. tilbage i
2021.

I Bilag 2 er der en nærmere beskrivelse af de konkrete
projekter, som administrationen foreslår gennemført i 2020.

Administrationen anbefaler, at følgende projekter
igangsættes i 2020:

* 28 Kåstrupvej, [adresse] og [adresse], Kalundborg
* 2020.1 Hovedgaden, Jerslev
* 2020.2 [adresse], Gørlev
* 2020.3 [adresse], Jerslev
* 2020.4 [adresse], Snertinge
* 2020.5 [adresse]
* 2020.6 Udpegning af trafikfarlige skoleveje
* 2020.7 Landsdækkende kampagner
* 2020.8 Analyse af konkrete skolers nærområde (Høng,
  Gørlev, Svebølle og [adresse])
* 2020.9 Data indsamling til screening

Projekt 2020.6 ”Genvurdering af udpegning af trafikfarlige
skoleveje” omhandler en kortlægning af trafikfarlige skoleveje uden for
byzoner. Den tidligere kortlægning er ikke revideret siden 2011. Formålet med
en udpegning af trafikfarlige skoleveje er at skabe et ensartet og systematisk
grundlag for vurderingen af en skolevejs farlighed, så forholdene omkring
befordring mellem hjem og skole bliver ens for alle i kommunen.

I vurderingerne indgår de trafikale og udformningsmæssige
forhold, samt den faktiske uhelds- og skadesrisiko. Ligeledes indgår børnenes
evne til at begå sig i trafikken i forhold til klassetrin. Der bliver
udarbejdet løsningsforslag i landområder med henblik på at optimere
trafiksikkerheden og reducere trafikfarlige skoleveje. De anbefalede ruter i
byområder vil blive kortlagt. Materialet sendes til høring på skolerne, inden
udvalget træffer endelig beslutning i sagen.

Projekt 2020.7 der omfatter landsdækkende kampagner,
foreslås prioriteret i 2020 i lighed

med tidligere år, da undersøgelser viser, at en stor del af
trafikuheld og utryghed hænger

sammen med adfærden i trafikken. Derfor skal kampagner være
med til at forbedre trafiksikkerheden.

Projekt 2020.8 ”Analyse af konkrete skolers nærområde”
omhandler skoler i byområder. Der

er foreslået fire skoler i 2020 - [adresse], Svebølle
skole, [adresse] og Årby Skole. De udvalgte skolers nærområder vil blive
kortlagt, og den trafikale situation analyseres ved hjælp af droneoptagelser
med henblik på at vurdere behovet for at optimere trafiksikkerheden og forbedre
forholdene for selvtransporterende skolebørn. I de kommende år foreslås også
andre skolers nærområder analyseret.

Projekt 2020.9 Dataindsamling til screening af
trafiksikkerheds ønsker. Der bliver løbende indhentet data i forbindelse med
screening af indkommende ønsker herunder trafiktællinger og uheldsdata. Der er
en løbende udgift til for eksempel trafiktællinger.

Hvis de foreslåede projekter prioriteres, vil
anlægsbevillingen på 4,803 mio. kr. til indsatser for

trafiksikkerhed i 2020 være opbrugt.

Det skal bemærkes, at der udover de forslag, der fremgår af
Bilag 1, er op mod 100 trafiksikkerhedsforslag, som er indkommet før 2018, og
som endnu ikke er blevet screenet på grund af manglende data. Screeningen vil
blive udført i takt med opbygningen af data.

**Økonomiske konsekvenser**

Ingen økonomiske konsekvenser. Rådighedsbeløbet til
trafiksikkerhedsindsatsen i 2020 udgør

4,803 mio. kr. Beløbet søges frigivet via et særskilt
dagsordenspunkt.

**Bilag**

|  |  |
| --- | --- |
| Bilag 1 - Screening af trafiskikkerhedsprojekter 2020 | 326-2020-142449 |
| Bilag 2 - Nærmere beskrivelse af konkrete trafiksikkerhedsprojekter | 326-2020-131897 |